Diari Oficial de la Generalitat Valenciana


Sumari del DOGV 6460, del 15-02-2011 (2011/1619)

RESOLUCIÓ de 7 de febrer de 2011, per la qual es modifica la Resolució de 29 de novembre de 2010, de la Direcció General d'Ordenació i Centres Docents, de la fase B, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2010/2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1619


Data del document
:   07-02-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de febrer de 2011, per la qual es modifica la Resolució de 29 de novembre de 2010, de la Direcció General d'Ordenació i Centres Docents, de la fase B, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2010/2011. [2011/1619]  
Per la Resolució de 29 de novembre de 2010, es resol la convocatòria de la fase B, de la Direcció General d'Ordenació i Centres Docents, previstes en l'Orde de 3 de desembre de 2009, de la Conselleria d'Educació (DOCV núm. 6.167 de 17 de desembre), per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria escolaritzats en un centre públic o privat concertat de la Comunitat Valenciana, per al curs 2010-2011, publicada en el DOCV núm. 6.415 de 13 de desembre.  
Amb posterioritat a esta, s'han dete ctat errors en la tramitació d'algunes sol·licituds de la fase B, per la qual cosa és necessari modificar l'annex I, de beneficiaris, per a incloure l'alumnat afectat per un error en la tramitació.  
Fent ús de les atribucions que m'atorga la disposició final primera de l'orde de 3 de desembre de 2009, per a dictar les resolucions necessàries per al seu desenrotllament, per delegació del conseller d'Educació, resolc:  
Primer  
Modificar l'annex I de la Resolució de 29 de novembre de 2010, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en un centre públic o privat concertat, per al curs 2010/2011, fase B, com a beneficiari de l'ajuda per a l'adquisició de llibres de text, i incloure l'alumnat que apareix en l'annex I, que acompanya esta resolució.  
Segon  
Denegar les sol·licituds dels alumnes que figuren en l'annex II d'esta resolució, per haver-les presentat fora de termini.  
Tercer  
El nombre d'alumnat beneficiari d'esta resolució de la fase B és de 9, per un import total de 945,00 euros (105 euros per alumne).  
Quart  
El pagament d'estes ajudes per a l'adquisició dels llibres de text de la Fase B d'esta resolució es farà amb càrrec a la línia de subvenció T0067000, denominada «Gratuïtat Llibres de text», del capítol IV de la secció, servici, centre gestor i programa 37.32.27.487.94 d'Educació Primària, de la Llei 172010, de 30 de desembre, de Pressupostos de la Generalitat per a l'exercici 2011 (DOCV núm. 6.429 de 31 de desembre).  
Quint   
Ordenar l'exposició de les llistes a què fa referència l'apartat primer, i la publicació de la present resolució en el tauler d'anuncis dels centres docents, el dia 11 de febrer de 2011.  
Sext  
Esta resolució es publicarà en el Diari Oficial de la Comunitat Valenciana i la resolució i les llistes definitives en les direccions territorials de la Conselleria d'Educació de València, Alacant i Castelló, així com en la pàgina d'Internet: .  
Sèptim  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació al Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana o a partir de l'endemà del dia en què es notifique la resolució expressa del recurs de reposició o en què este s'haja d'entendre presumptament desestimat.  
València, 7 de febrer de 2011.- El director general d'Ordenació i Centres Docents: Rafael Carbonell Peris.